Ученици – припадници ромске националне мањине уписују се у средњу школу под повољнијим условима ради постизања пуне равноправности у стицању образовања, на основу мерила и поступка прописаних правилником.

Ученици-остварују ово право попуњавањем **ИЗЈАВЕ** од стране родитеља коју предају у својим матичним школама, уколико су корисници новчане социјалне помоћи уз изјаву је потребно доставити копију решења о новчаној социјалној помоћи.

Број бодова који ученици припадници ромске националне мањине остваре на основу успеха из школе и на основу завршног испита, увећава се за 30% од броја бодова који им недостаје до 100 бодова.

Ученицима припадници ромске националне мањине који живе у породици која је корисник новчане социјалне помоћи, број бодова који су остварили на основу успеха из школе и завршног испита увећава се за 35% од броја бодова који им недостаје до 100 бодова.